Håvard Bøkko

| Mitalit | Mitalit | Mitalit |  |
| --- | --- | --- | --- |
|  Håvard Bøkko  |  Håvard Bøkko  |  Håvard Bøkko  |  |
Maa:   Norja
Miesten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | Pyeongchang 2018 | joukkuetakaa-ajo |  |
|  Pronssia | Vancouver 2010 | 1 500 m |  |
| Yleisluistelun MM-kilpailut  | Yleisluistelun MM-kilpailut  | Yleisluistelun MM-kilpailut  |  |
|  Hopeaa | Berliini 2008 | yleisluistelu |  |
|  Hopeaa | Hamar 2009 | yleisluistelu |  |
|  Hopeaa | Calgary 2011 | yleisluistelu |  |
|  Hopeaa | Hamar 2013 | yleisluistelu |  |
|  Pronssia | Heerenveen 2010 | yleisluistelu |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Kultaa | Inzell 2011 | 1 500 m |  |
|  Hopeaa | Richmond 2009 | 5 000 m |  |
|  Hopeaa | Richmond 2009 | 10 000 m |  |
|  Hopeaa | Kolomna 2016 | joukkuetakaa-ajo |  |
|  Hopeaa | Inzell 2019 | joukkuetakaa-ajo |  |
|  Pronssia | Heerenveen 2012 | 1 500 m |  |
| EM-kilpailut  | EM-kilpailut  | EM-kilpailut  |  |
|  Hopeaa | Kolomna 2008 | yleisluistelu |  |
|  Hopeaa | Heerenveen 2009 | yleisluistelu |  |
|  Pronssia | Hamar 2006 | yleisluistelu |  |
|  Pronssia | Budapest 2012 | yleisluistelu |  |
|  Pronssia | Heerenveen 2013 | yleisluistelu |  |
|  Pronssia | Hamar 2014 | yleisluistelu |  |
| Matkakohtaiset EM-kilpailut  | Matkakohtaiset EM-kilpailut  | Matkakohtaiset EM-kilpailut  |  |
|  Pronssia | Heerenveen 2020 | joukkuetakaa-ajo |  |
Håvard Bøkko (s. 2. helmikuuta 1987 Hønefoss, Norja) on norjalainen pikaluistelija.
Bøkko saavutti pronssia yleisluistelun junioreiden MM-kilpailuissa Seinäjoella 2005. Seuraavalla kaudella hän voitti junioreiden maailmanmestaruuden Erfurtissa ja paransi junioreiden maailmanennätystä kahdesti 3 000 metrillä sekä kerran 1 500 ja 5 000 metrillä.
Bøkko sai ensimmäisen aikuisten arvokisamitalinsa, pronssin, EM-kilpailuissa 2006. Torinon olympialaisissa hän kuului Norjan joukkueeseen, joka sijoittui joukkuetakaa-ajossa neljänneksi. Vuosina 2008 ja 2009 Bøkko saavutti Sven Kramerin jälkeen hopeaa sekä yleisluistelun EM- että MM-kilpailuissa. Matkakohtaisissa MM-kilpailuissa Richmondissa 2009 hän sai Kramerin jälkeen hopeaa sekä 5 000 että 10 000 metrillä. Vancouverin olympialaisissa 2010 hän saavutti pronssia 1 500 metrillä, oli 5 000 metrillä neljäs ja 10 000 metrillä viides. Myöhemmin samalla kaudella hän sai pronssia yleisluistelun MM-kilpailuissa Heerenveenissä. Calgaryssa 2011 hän sai hopeaa yleisluistelun MM-kilpailuissa. Inzellin matkakohtaisissa MM-kilpailuissa 2011 hän voitti 1 500 metrin kilpailun. Budapestissa 2012 hän saavutti neljännen EM-mitalinsa, pronssia. Hän sai samana vuonna Heerenveenissä MM-pronssia 1 500 metrillä.
Vuonna 2013 Bøkko sai Heerenveenin EM-kilpailuissa pronssia ja yleisluistelun MM-kisoissa Hamarissa hopeaa. Hän oli kolmas EM-kilpailuissa myös Hamarissa 2014. Sotšin olympialaisissa 2014 hän sijoittui 1 500 metrillä kuudenneksi ja 5 000 metrillä yhdeksänneksi. Hän sai MM-hopeaa joukkuetakaa-ajossa Kolomnassa 2016.
Bøkko kuului Norjan joukkueeseen, joka voitti joukkuetakaa-ajon olympiakultaa Pyeongchangissa 2018 sekä MM-hopeaa Inzellissä 2019. Hän saavutti joukkuetakaa-ajon EM-pronssia Heerenveenissä 2020.
Bøkko voitti yhdistetyn 5 000 ja 10 000 metrin maailmancupin kokonaiskilpailun kaudella 2007–2008. Seuraavalla kaudella hän oli pitkien matkojen cupissa toinen ja 1 500 metrin cupissa kolmas. Kaudella 2009–2010 hän voitti pitkien matkojen cupin ja oli 1 500 metrillä toinen. Seuraavalla kaudella hän oli niin ikään toinen 1 500 metrillä. Hän voitti 1 500 metrin maailmancupin kaudella 2011–2012 ja sijoittui kolmanneksi kaudella 2012–2013.